5. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΕΡΓΑΣΙΑΣ Αριθ.Φ.50600 της 19 Οκτ. 1953 Έχοντες υπ’ όψιν α) τας διατάξεις του άρθρ. 1 του Ν.Δ. 2519/53 «περί τροποποιήσεως και συμπληρώσεως του Νόμ. 2348/53», β) τας διατάξεις του άρθρ. 8 του Νόμ. 2348/53 και γ) την από 13.10.1953 αίτησιν της Γενικής Συνομοσπονδίας Εργατών Ελλάδος, Αποφασίζομεν: 1)Ως ανώτατος αριθμός των δυναμένων μέχρι τέλους του τρέχοντος ημερολογιακού έτους να τύχουν δυνάμει του άρθρ. 4 παρ. 4 του Νόμ. 2348/53 και του 4ου εδαφίου του άρθρ. 1 του Ν.Δ. 2519/53 εφ’ άπαξ αποζημιώσεως καπνεργατών ορίζεται εις 2.800. 2)Η σειρά προτεραιότητος εις την καταβολήν της εφ’ άπαξ αποζημιώσεως ορίζεται ως ακολούθως: α)Οι ουδόλως εργασθέντες άρρενες καπνεργάται κατά την περίοδον της εμπορικής επεξεργασίας του τρέχοντος έτους 1953. β)Οι άγοντες ηλικίαν άνω των 50 ετών ανεξαρτήτως πραγματοποιήσεως ή μη ωρισμένου αριθμού ημερομισθίων κατά την περίοδον της εμπορικής επεξεργασίας του τρέχοντος έτους (1953). γ)Οι μη πραγματοποιήσαντες τα υπό του Νόμου προβλεπόμενα 75 ημερομίσθια και ως εκ τούτου μη δικαιούμενοι επιδόματος ανεργίας. 3)Ως ημερομηνία ενάρξεως καταβολής παρά του ΙΚΑ της ως άνω αποζημιώσεως ορίζεται η 1 Νοεμ. 1953. Σελ. 86,08 ΠΕ-34 